На жаль, распрацоўнікі зьменаў у закон «Аб абароне правоў спажыўцоў» — Міністэрства гандлю і антыманапольнага рэгуляваньня, Савет Міністраў і Нацыянальны цэнтар заканадаўства і праўных дасьледаваньняў ня ўнесьлі ў тэкст законапраекту прапанаваныя мною ды іншымі беларусамі зьмены аб раўнапраўі дзьвюх дзяржаўных моваў, таму застаецца спадзявацца, што калі адкрыецца сэсія, сярод 110 дэпутатаў знойдзецца хоць адзін або некалькі беларусаў, што шануюць беларускую мову і незалежнасьць Беларусі, і яны ўнясуць прапанову ў праект закону. А калі прыйдзе час для галасаваньня, то большасьць дэпутатаў прагаласуюць за гэтыя зьмены.